A Bizottság 1021/2003/EK rendelete

(2003. június 13.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2176/2002/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2], és különösen annak 9. (1) cikkére,

mivel:

(1) A 2658/87/EGK rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni.

(2) A 2658/87/EK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából.

(3) Az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni.

(4) Indokolt, hogy a tagállamok vámhatóságai által a kombinált nómenklatúrába tartozó árucikkek besorolása tekintetében közzétett és az e rendelettel meghatározott jogoknak meg nem felelő kötelező érvényű tarifális felvilágosításra a legutóbb a 2700/2000/EK európai parlamenti és tanácsi rendelettel [3] módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [4] 12. cikk (6) bekezdésének rendelkezései értelmében a jogosultak még három hónapig hivatkozhassanak.

(5) Az ebben a rendeletben előírt intézkedések összhangban állnak a Vámkódex Bizottság véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A tagállamok vámhatóságai által kibocsátott kötelező érvényű tarifális felvilágosítás, amely nem felel meg e rendelet rendelkezéseinek, további három hónapon át hivatkozás alapját képezheti a 2913/92/EGK rendelet 12. cikkének (6) bekezdése alapján.

3. cikk

Ez a rendelet az Európai Közösségek Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. június 13-án.

a Bizottság részéről

Frederik Bolkestein

a Bizottság tagja

[1] HL L 331., 2002.12.7., 3. o.

[2] HL L 256., 1987.9.7., 1. o.

[3] HL L 311., 2000.12.12., 17. o.

[4] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

Korong alakú termék (körülbelül 4.5 cm átmérőjű és 1 cm vastag) puffasztott rizsből, egy 0.55 mm-nél nem vastagabb rétege sötétbarna színű legfeljebb 0.4 % kakaótartalmú mázzal bevonva. A termék tartalmaz még cukrot, növényi zsiradékot, sovány és félzsíros tejport, savóport, szentjánoskenyérport, szójalecitint, színező anyagot és ízesítőanyagot. A kiskereskedelemben szokásos kiszerelésben. (Lásd fénykép) | 19041030 | A besorolást a Kombinált Nómenklatúra értelmezésére szolgáló 1. és 6. általános szabály, a 18. árucsoporthoz tartozó 1. megjegyzés, a 19. árucsoporthoz tartozó 3. megjegyzés és az 1904, 190410 és az 19041030 KN kódok szövegezése határozza meg. A termék a 19. árucsoporthoz tartozó 3. megjegyzésnek megfelelően 6 tömegszázaléknál kevesebb kakaóport tartalmaz teljesen zsírtalanítva (ld. a Harmonizált Rendszer magyarázó megjegyzését a 19. árucsoporthoz). Nem tekinthető a 19. árucsoport 3 megjegyzésének megfelelő 1806 kód alá tartozó csokoládé bevonatú készítménynek (lásd még a Harmonizált Rendszer magyarázó megjegyzését a 18. árucsoporthoz, kivéve a d) pontot). mivel a terméket gabona puffasztása vagy pörkölésével állítják elő, más vámtarifaszám alá nem tartozik, viszont megfelel az 1904 kód feltételeinek (lásd Harmonizált Rendszer magyarázó megjegyzését az 1904 kód A) részéhez) |

+++++ TIFF +++++

--------------------------------------------------